HU
2022.8.5.
Az Európai Unió Hivatalos Lapja
L 205/117
I.
MELLÉKLET
Az 1321/2014/EU bizottsági rendelet I. melléklete (M. rész) a következőképpen módosul: 1.
az M.A.302. pont a következőképpen módosul: i. a d) pont helyébe a következő szöveg lép: „d) A légijármű-karbantartási programnak igazolhatóan meg kell felelnie a következőknek: 1. az illetékes hatóság által kibocsátott utasítások; 2. a folyamatos légialkalmasságra vonatkozó azon utasítások, amelyeket: i.
a típusalkalmassági bizonyítvány, a korlátozott típusalkalmassági bizonyítvány, a kiegészítő típusalkalmassági bizonyítvány, a jelentős javítási terv jóváhagyása, az ETSO-engedély, a tervezési megfelelőségi nyilatkozat nyilatkozattevője, illetve bármely más, a 748/2012/EU rendelet I. melléklete (21. rész) vagy adott esetben Ib. melléklete (21. rész Light) szerint kiadott vonatkozó jóváhagyás birtokosa bocsátott ki;
ii.
a 748/2012/EU rendelet I. mellékletének (21. rész) 21.A.90B. vagy 21.A.431B.
pontjában említett tanúsítási előírások esetleg tartalmaznak; iii.
a 748/2012/EU rendelet Ib. mellékletének (21. rész Light) 21L.A.62., 21L.A.102., 21L.A.202. vagy 21L.A.222. pontjában említett tanúsítási előírások esetleg tartalmaznak;” ii. a h) pont helyébe a következő szöveg lép: „h) Rendszeres időközönként el kell végezni a légijármű-karbantartási program felülvizsgálatát és szükség szerinti módosítását.
A felülvizsgálatoknak biztosítaniuk kell, hogy a légijármű-karbantartási program az üzemeltetési tapasztalatok és az illetékes hatóság utasításai ismeretében továbbra is naprakész és érvényes maradjon, ugyanakkor figyelembe vegye a típusalkalmassági bizonyítványok és a kiegészítő típusalkalmassági bizonyítványok birtokosai, a tervezési megfelelőségi nyilatkozat nyilatkozattevője, valamint a 748/2012/EU rendelet I. mellékletének (21. rész), vagy adott esetben Ib. mellékletének (21. rész Light) megfelelően ilyen adatokat nyilvánosságra hozó más szervezetek által közzétett új vagy módosított karbantartási utasításokat.”; 2.
az M.A.304.
pont helyébe a következő szöveg lép: „M.A.304.
Adatok módosításokhoz és javításokhoz A légi járműveket vagy a komponenseket javító személy vagy szervezet felméri az esetleges károkat.
A módosításokat és a javításokat az adott körülményeknek megfelelően olyan adatok felhasználásával kell elvégezni, amelyeket: a) az ügynökség jóváhagyott; b) egy, a 748/2012/EU rendelet I. mellékletének (21. rész) megfelelő tervező szervezet jóváhagyott; c) a 748/2012/EU rendelet I. mellékletének (21. rész) 21.A.90B. vagy 21.A.431B.
pontjában említett előírások tartalmaznak; d) a 748/2012/EU rendelet Ib. mellékletének (21. rész Light) 21L.A.62., 21L.A.102., 21L.A.202. vagy 21L.A.222.
pontjában említett előírások tartalmaznak; e) egy, a 748/2012/EU rendelet Ib. mellékletének (21. rész Light) megfelelő tervezési megfelelőségi nyilatkozat nyilatkozattevője jelentett be.”;
3.
az M.A.305. e) 3.
pont helyébe a következő szöveg lép: „3. bizonyos komponensekre vonatkozó adatok: i.
minden korlátozott üzemidejű alkatrész működési előzményeinek nyilvántartása, amely alapján meghatározható a légialkalmassági korlátozásoknak való megfelelés aktuális mértéke;